CELEX: C2005/082/36
Language: fi
Date: 2005-04-02 00:00:00
Title: Asia C-53/05: Euroopan yhteisöjen komission 9.2.2005 Portugalin tasavaltaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/17
            
         Euroopan yhteisöjen komission 9.2.2005 Portugalin tasavaltaa vastaan nostama kanne
   (Asia C-53/05)
   (2005/C 82/36)
   Oikeudenkäyntikieli: portugali
   Euroopan yhteisöjen komissio on nostanut 9.2.2005 Euroopan yhteisöjen tuomioistuimessa kanteen Portugalin tasavaltaa vastaan. Kantajan asiamiehinä ovat Pedro Andrade ja Wouter Wils, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Portugalin tasavalta ei ole noudattanut 19.11.1992 annetun neuvoston direktiivin 92/100/ETY (1) 5 artiklan, luettuna yhdessä 1 artiklan kanssa, mukaisia velvoitteitaan, kun se on vapauttanut kaikenlaiset laitokset velvollisuudesta maksaa tekijänoikeusmaksuja julkisesta käytöstä,
            
         
               —
            
            
               velvoittaa Portugalin tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ennen direktiiviä 92/100, Portugalin oikeudessa ei myönnetty tekijälle oikeutta saada korvausta, kun teosta, jonka jakeluoikeus oli sammunut, esitettiin. Nykyään Portugalin oikeudessa säädetään oikeudesta saada korvausta, mutta koska kaikenlaiset laitokset on vapautettu velvollisuudesta maksaa korvausta julkisesta käytöstä direktiivin 92/100 mukaisesti, tämä oikeus on menettänyt sisältönsä, eikä Portugalin tasavalta ole noudattanut kyseisen direktiivin 1 ja 5 artiklan mukaisia velvoitteitaan.
   
      (1)  EYVL L 343, s. 61.